b"\n_START_ARTICLE_\nCastell de Dudelange\n_START_SECTION_\nHist\xc3\xb2ria\n_START_PARAGRAPH_\nA l'indret de les ru\xc3\xafnes es troben rastres d'estructures gal\xc2\xb7loromanes, la primera evid\xc3\xa8ncia d'un castell a la zona \xc3\xa9s al mateix Dudelange, on un castell pertanyent als senyors de Gymnich va ser destru\xc3\xaft al voltant de 1400 per Robert de Bar. A comen\xc3\xa7aments del segle XV, es va comen\xc3\xa7ar a treballar en la construcci\xc3\xb3 d'un castell que es va completar a comen\xc3\xa7aments del segle XVI amb influ\xc3\xa8ncies g\xc3\xb2tiques i renaixentistes. Les pedres estan finament tallades i es troben escultures dels senyors de Gynmich, Boulay, Neufch\xc3\xa2tel, Hunolstein i Isembourg que van invertir en la seva fortalesa de luxe. Tanmateix, des de 1542 el castell va ser pres per Francesc I i Enric II de Fran\xc3\xa7a quan estaven en guerra amb  l'emperador Carles V. El 1552, l'edifici va ser destru\xc3\xaft i privat de tot valor estrat\xc3\xa8gic. A partir d'aleshores les ru\xc3\xafnes van ser utilitzades com a pedrera per a les construccions dels pobles dels voltants._NEWLINE_Des de la d\xc3\xa8cada de 1970, l'Amis de l'Histoire de Dudelange et du Mont Saint-Jean (Amics de la Hist\xc3\xb2ria de Dudelange i Mont St. Jean) han excavat les ru\xc3\xafnes, descobrint els fonaments de diverses torres, el palau, habitatges, estables i depend\xc3\xa8ncies. Tres pous i un dip\xc3\xb2sit han estat parcialment desenterrats. Les rases i l'entrada al castell encara es poden veure."